**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL PRITARIMO PROJEKTUI „PIRMINĖS ASMENS SVEIKATOS PRIEŽIŪROS VEIKLOS EFEKTYVUMO DIDINIMAS LAZDIJŲ RAJONO SAVIVALDYBĖJE“ IR JO DALINIO FINANSAVIMO**

2018 m. balandžio 25 d. Nr. 34-1338

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. 5TS-61 „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.2 tikslo „Sukurti efektyvią sveikatos priežiūros sistemą“ 3.2.1 uždaviniu „Užtikrinti sveikatos priežiūros paslaugų kokybę ir prieinamumą“, 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.1.3-CPVA-R-609 „Pirminės asmens sveikatos priežiūros veiklos efektyvumo didinimas“ projektų finansavimo sąlygų aprašu, patvirtintu Lietuvos Respublikos sveikatos apsaugos ministro 2017 m. lapkričio 14 d. įsakymu Nr. V-1291 „Dėl 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.1.3-CPVA-R-609 „Pirminės asmens sveikatos priežiūros veiklos efektyvumo didinimas“ projektų finansavimo sąlygų aprašo patvirtinimo“, Regioninės plėtros departamento prie Vidaus reikalų ministerijos Alytaus apskrities skyriaus 2018-04-17 raštu Nr. 51/6D-75 „Dėl atnaujinto kvietimo teikti projektinius pasiūlymus pagal priemonę 08.1.3-CPVA-R-609 „Pirminės asmens sveikatos priežiūros veiklos efektyvumo didinimas“, Lazdijų rajono savivaldybės taryba n u s p r e n d ž i a:

1. Pritarti Lazdijų rajono savivaldybės administracijos kartu su partneriais VšĮ „Lazdijų savivaldybės pirminės sveikatos priežiūros centras“, UAB „Lazdijų sveikatos centras“, A. Vaišnoro personalinė įmonė bei UAB „Gilona“ rengiamam projektui „Pirminės asmens sveikatos priežiūros veiklos efektyvumo didinimas Lazdijų rajono savivaldybėje“. Preliminari projekto vertė – 192 718,96 Eur (vienas šimtas devyniasdešimt du tūkstančiai septyni šimtai aštuoniolika eurų 96 centai) su PVM.

2. Numatyti iš Lazdijų rajono savivaldybės biudžeto lėšų projekto daliniam finansavimui:

2.1. 7,5 proc. (ne daugiau kaip 2983,25 Eur) VšĮ „Lazdijų savivaldybės pirminės sveikatos priežiūros centras“ tenkančios projekto vertės dalies tinkamų finansuoti išlaidų;

2.2. 3,75 proc. (bet ne daugiau kaip 4279,18 Eur) UAB „Lazdijų sveikatos centras“ tenkančios projekto vertės dalies tinkamų finansuoti išlaidų;

2.3. 3,75 proc. (bet ne daugiau kaip 699,02 Eur) UAB „Gilona“ tenkančios projekto vertės dalies tinkamų finansuoti išlaidų;

2.4. 3,75 proc. (bet ne daugiau kaip 757,13 Eur) A. Vaišnoro personalinei įmonei tenkančios projekto vertės dalies tinkamų finansuoti išlaidų.

3. Užtikrinti netinkamų finansuoti, bet šiam projektui įgyvendinti būtinų išlaidų, jeigu tokių bus, ir tinkamų išlaidų, kurių nepadengia projektui skiriamo finansavimo lėšos, padengimą iš partnerių lėšų.

4. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Sandra Sinkevičienė

2018-04-23

**LAZDIJŲ RAJONO SAVIVALDYBĖS TARYBOS**

**SPRENDIMO „DĖL PRITARIMO PROJEKTUI „PIRMINĖS ASMENS SVEIKATOS PRIEŽIŪROS VEIKLOS EFEKTYVUMO DIDINIMAS LAZDIJŲ RAJONO SAVIVALDYBĖJE“ IR JO DALINIO FINANSAVIMO“**

**AIŠKINAMASIS RAŠTAS**

2018-04-23

Lazdijų rajono savivaldybės tarybos sprendimo projektas „Dėl pritarimo projektui „Pirminės asmens sveikatos priežiūros veiklos efektyvumo didinimas Lazdijų rajono savivaldybėje“ ir jo dalinio finansavimo“ parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. 5TS-61 „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.2 tikslo „Sukurti efektyvią sveikatos priežiūros sistemą“ 3.2.1 uždaviniu „Užtikrinti sveikatos priežiūros paslaugų kokybę ir prieinamumą“, 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.1.3-CPVA-R-609 „Pirminės asmens sveikatos priežiūros veiklos efektyvumo didinimas“ projektų finansavimo sąlygų aprašu, patvirtintu Lietuvos Respublikos sveikatos apsaugos ministro 2017 m. lapkričio 14 d. įsakymu Nr. V-1291 „Dėl 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.1.3-CPVA-R-609 „Pirminės asmens sveikatos priežiūros veiklos efektyvumo didinimas“ projektų finansavimo sąlygų aprašo patvirtinimo“, Regioninės plėtros departamento prie Vidaus reikalų ministerijos Alytaus apskrities skyriaus 2018-04-17 raštu Nr. 51/6D-75 „Dėl atnaujinto kvietimo teikti projektinius pasiūlymus pagal priemonę 08.1.3-CPVA-R-609 „Pirminės asmens sveikatos priežiūros veiklos efektyvumo didinimas“, atsižvelgiant į VšĮ „Lazdijų savivaldybės pirminės sveikatos priežiūros centras“, UAB „Lazdijų sveikatos centras“, A. Vaišnoro personalinės įmonės bei UAB „Gilona“ prašymus dėl lėšų skyrimo.

Šio sprendimo tikslas – pritarti Lazdijų rajono savivaldybės administracijos su partneriais – VšĮ „Lazdijų savivaldybės pirminės sveikatos priežiūros centras“, UAB „Lazdijų sveikatos centras“, A. Vaišnoro personalinė įmonė bei UAB „Gilona“ rengiamam projektui „Pirminės asmens sveikatos priežiūros veiklos efektyvumo didinimas Lazdijų rajono savivaldybėje“ bei numatyti išlaidas iš Lazdijų rajono savivaldybės biudžeto lėšų projekto daliniam finansavimui.

Projekto „Pirminės asmens sveikatos priežiūros veiklos efektyvumo didinimas Lazdijų rajono savivaldybėje“ tikslas – pagerinti Lazdijų rajono savivaldybės pirminės asmens sveikatos priežiūros paslaugų prieinamumą ir kokybę.

Projekto partneriai – VšĮ „Lazdijų savivaldybės pirminės sveikatos priežiūros centras“, UAB „Lazdijų sveikatos centras“, A. Vaišnoro personalinė įmonė bei UAB „Gilona“. Projekto vykdymo metu asmens sveikatos priežiūros įstaigos, teikiančios pirmines ambulatorines asmens sveikatos priežiūros paslaugas galės įsigyti reikiamą įrangą, atlikti patalpų ar statinių rekonstrukciją ar remontą, apsirūpinti tikslinėmis transporto priemonėmis, skirtomis pacientams lankyti, bus įrengti priklausomybės nuo opioidų pakaitinio gydymo bei tiesiogiai stebimo gydymo kurso (DOTS) kabinetai.

Preliminari projekto vertė – 192 718,96 Eur su PVM. Didžiausia galima projekto finansuojamoji dalis sudaro iki 92,5 proc. visų tinkamų finansuoti projekto išlaidų. Pareiškėjas ar partneriai privalo savo ir (arba) kitų šaltinių lėšomis prisidėti prie projekto finansavimo ne mažiau kaip 7,5 proc. visų tinkamų finansuoti projekto išlaidų. Kiekvienam partneriui skiriama ES struktūrinių fondų ir Lietuvos Respublikos valstybės biudžeto lėšų suma skaičiuojama atsižvelgiant į prie asmens sveikatos priežiūros įstaigos prisirašiusių pacientų skaičių (skaičiuojami 2017 m. rugsėjo 30 d. duomenimis). Projekto partneriai – VšĮ „Lazdijų savivaldybės pirminės sveikatos priežiūros centras“, UAB „Lazdijų sveikatos centras“, A. Vaišnoro personalinė įmonė bei UAB „Gilona“ kreipėsi į Lazdijų rajono savivaldybę dėl lėšų skyrimo savo įstaigoms tenkančios projekto vertės dalies tinkamų finansuoti išlaidų padengimo iš Lazdijų rajono savivaldybės biudžeto. Numatoma iš Lazdijų rajono savivaldybės biudžeto lėšų skirti projekto daliniam finansavimui 7,5 proc. (ne daugiau kaip 2983,25 Eur) VšĮ „Lazdijų savivaldybės pirminės sveikatos priežiūros centras“, 3,75 proc. (bet ne daugiau kaip 4279,18 Eur) UAB „Lazdijų sveikatos centras“, 3,75 proc. (bet ne daugiau kaip 699,02 Eur) UAB „Gilona“ bei 3,75 proc. (bet ne daugiau kaip 757,13 Eur) A. Vaišnoro personalinei įmonei tenkančios projekto vertės dalies tinkamų finansuoti išlaidų.

Pareiškėjas ar partneriai privalo užtikrinti netinkamų finansuoti, bet šiam projektui įgyvendinti būtinų išlaidų, jeigu tokių bus, ir tinkamų išlaidų, kurių nepadengia projektui skiriamo finansavimo lėšos, padengimą iš projekto vykdytojo lėšų.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Investicijų skyriaus vyr. specialistė Sandra Sinkevičienė.

Investicijų skyriaus vyr. specialistė Sandra Sinkevičienė